CELEX: 62014TN0453
Language: mt
Date: 2014-06-13 00:00:00
Title: Kawża T-453/14: Rikors ippreżentat fit- 13 ta’ Ġunju 2014 – Pannonhalmi Főapátság vs Il-Parlament

8.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 303/42
            
         Rikors ippreżentat fit-13 ta’ Ġunju 2014 – Pannonhalmi Főapátság vs Il-Parlament
   (Kawża T-453/14)
   2014/C 303/50
   Lingwa tal-kawża: l-Ungeriż
   
      Partijiet
   
   
      Rikorrenti: Magyar Bencés Kongregáció Pannonhalmi Főapátság (Pannonhalma, l-Ungerija) (rappreżentant: D. Sobor, avukat)
   
      Konvenut: Il-Parlament Ewropew
   
      Talbiet
   
   
               —
            
            
               tannulla d-Deċiżjoni MS/sd[IPOL-COM-PETI D (2014) 14486] tal-Kumitat għall-Petizzjonijiet tal-Parlament Ewropew, tas-16 ta’ April 2014, li tarkivja l-petizzjoni ppreżentata mir-rikorrenti (petizzjoni Nruo1002/2013), fil-kawża château Lónyay f’Rusovce (Ir-Repubblika Slovakka);
            
         
               —
            
            
               tordna lill-Kumitat għall-Petizzjonijiet tal-Parlament Ewropew jeżamina l-petizzjoni u jimplementa kull miżura imposta mil-liġi;
            
         
               —
            
            
               tikkundanna lill-Parlament Ewropew għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti ssostni li l-Kumitat għall-Petizzjonijiet kiser id-dritt tal-proċedura sa fejn fid-deċiżjoni kkontestata jidher nuqqas ta’ motivazzjoni.
   F’dan ir-rigward, ir-rikorrenti tinnota li b’mod konformi mal-Artikolu [215](8) tar-Regoli ta’ Proċedura tal-Parlament Ewropew, il-petizzjonijiet iddikjarati inammissibbli mill-Kummissjoni tal-Petizzjonijiet għandhom jiġu arkivjati u l-petizzjonant għandu jkun mgħarraf bid-deċiżjoni. Ir-rikorrenti ssostni wkoll li minkejja din id-dispożizzjoni, il-konvenuta ma indikatx ir-raġunijiet li għalihom hija tqis li l-petizzjoni ma taqax taħt l-oqsma ta’ kompetenza tal-Unjoni. Ir-rikorrenti tinvoka f’dan ir-rigward is-sentenza tal-Qorti Ġenerali tal-14 ta’ Settembru 2011, Tegebauer vs Il-Parlament (T-308/07, Ġabra p. II-279).